**K i v o n a t a Jogi, Ügyrendi és Társadalmi Kapcsolatok Bizottsága 2017. február 23-ai ülésén hozott határozataiból:**

**24/2017. (II. 23.) JÜTB határozat**

A Hajdú-Bihar Megyei Önkormányzat Közgyűlése Jogi, Ügyrendi és Társadalmi Kapcsolatok Bizottságaa Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 2. mellékletében meghatározott jogkörében eljárva

1./ a 24/2017. (II. 23.) JÜTB határozatában foglaltak alapján „Országos, regionális, megyei, kistérségi vagy települési szintű sportrendezvények lebonyolítására, szabadidősport rendezvényeken való részvételre, szabadidős programok támogatására, egészségkárosultak sportrendezvényei lebonyolítására2017. évben” elnevezésű pályázatot ír ki a határozat melléklete szerint.

2./ A bizottság felkéri elnökét a pályázat közzétételével és a beérkezett pályázatok elbírálásra való előkészítésével kapcsolatos további intézkedések megtételére.

**Végrehajtásért felelős:** Bernáth László, a bizottság elnöke

**Határidő:** 2017. március 31., a pályázatok elbírálására

**A 24/2017. (II. 23.) JÜTB határozat melléklete**

**A HAJDÚ-BIHAR MEGYEI ÖNKORMÁNYZAT KÖZGYŰLÉSE**

**JOGI ÜGYRENDI ÉS TÁRSADALMI KAPCSOLATOK BIZOTTSÁGA**

## PÁLYÁZATOT HIRDET

*„*Országos, regionális, megyei, kistérségi vagy települési szintű sportrendezvények lebonyolítására, szabadidősport rendezvényeken való részvételre, szabadidős programok támogatására, egészségkárosultak sportrendezvényei lebonyolítására

**2017. évben” címmel**

**1. A pályázat célja**

A megye településein élő emberek sportrendezvényeken, szabadidős programokon való részvételének támogatása.

**2. A rendelkezésre álló keretösszeg**

A pályázat támogatására rendelkezésre álló keretösszeg 500.000 Ft, melynek forrása a Hajdú-Bihar Megyei Önkormányzat 2017. évi költségvetése.

**3. A pályázaton igényelhető támogatás formája**

A támogatás vissza nem térítendő pénzbeli támogatás.

**4. A támogatás felhasználásának szabályai**

A támogatási összeg a következőkre használható fel:

**1. sportszerek, sporteszközök vásárlása**

**2. sportprogramok szervezésének költségei**

1. pálya-, illetve terembérleti díj,
2. szállás költségei,
3. érmek, serlegek, oklevelek és egyéb tárgyi elismerések.

**3 nem saját szervezésben megvalósuló országos, regionális, megyei vagy kistérségi szintű eseményen való részvétellel közvetlenül összefüggő költségek, különösen:**

1. utazási költség,
2. szállás költségei,
3. nevezési díj.

**A támogatási összeg nem használható fel a következőkre:**

* + A pályázó működéséhez szükséges költségek (például postai költség, pályázó irodájának bérleti díja, telekommunikációs költség, közüzemi költségek, bármilyen irodaszer, stb.),
	+ Pénzjutalom.

A támogatási összeg kizárólag a pályázati adatlap 1. számú mellékletében, a pályázó által meghatározott költségvetés szerint vehető igénybe. A költségvetéstől eltérő felhasználás a megítélt támogatási összeg részben, vagy egészben történő visszatérítésének kötelezettségét vonja maga után.

**5. A pályázók köre**

* Hajdú-Bihar megye településein működő alap és középfokú oktatási intézmények, sportegyesületek.

**A pályázók körével kapcsolatos további előírások, illetve kizáró okok:**

* Minden pályázó csak egy pályázatot nyújthat be.
* Sportegyesület esetén kizárólag bíróság által nyilvántartásba vett, legalább egy éve működő szervezetek pályázhatnak.
* Hajdú-Bihar megye területébe nem értendő bele Debrecen Megyei Jogú Város közigazgatási területe

**6. A pályázatok benyújtásának módja és helye**

A pályázat egységes pályázati adatlapon nyújtható be, mely a Hajdú-Bihar Megyei Önkormányzati Hivatal Jogi és Koordinációs Osztályán szerezhető be (4024 Debrecen, Piac u. 54., fsz. 15. szoba), vagy letölthető a [www.hbmo.hu](http://www.hbmo.hu/) internetes oldalról.

Kérjük, hogy a pályázati adatlap 2.1 pontjában a pályázó szervezet képviselőjének telefonszámát megadni szíveskedjenek!

A pályázatot 1 példányban, zárt borítékban, ajánlott küldeményként a következő címre kell küldeni: Hajdú-Bihar Megyei Önkormányzat Közgyűlése Jogi Ügyrendi és Társadalmi Kapcsolatok Bizottsága, 4024 Debrecen, Piac u. 54.

A borítékon kérjük feltüntetni: „Pályázat – Sport – 2017”

**7. A pályázatok beérkezésének határideje**

Postára adás napjának határideje: 2017. március 20. (a postai bélyegzőn szereplő dátum az irányadó)

A pályázatok személyesen is benyújthatók a Hajdú-Bihar Megyei Önkormányzati Hivatal elnöki titkárságára. ( 4024 Debrecen, Piac u. 54. földszint 7. szoba).

A személyesen benyújtott pályázatok leadási határideje: 2017. március 20. 12. 00 óra.

**8. A pályázat befogadásának kritériumai**

Felhívjuk a figyelmet, hogy a határidőn túl feladott, illetve határidőn túl személyesen benyújtott pályázati anyagok nem kerülnek befogadásra!

A beérkezést követően a pályázatok érvényességének ellenőrzésére kerül sor a következő szempontok szerint:

* önrész vállalása, melynek minimális mértéke az összköltségvetés 20 %-a.
* a pályázó szervezetnek a pályázat benyújtására való jogosultsága,
* a pályázat kitöltöttsége, megfelelősége,
* a pályázati célnak való megfelelőség vizsgálata.

Amennyiben az ellenőrzés során megállapításra kerül, hogy a pályázat nem felel meg a pályázati felhívásban és a pályázati adatlapban foglalt feltételeknek, az ellenőrzést végző a pályázót hiánypótlásra hívja fel a 9. pontban meghatározott módon.

**9. A hiánypótlás módja**

Hiánypótlásra egy alkalommal van lehetőség. A hiánypótlás teljesítésére annak közlésétől számított 5 munkanap áll rendelkezésre. Postai úton történő benyújtás esetén a postára adás dátuma az irányadó.

Felhívjuk a figyelmet, hogy a hiánypótlási határidő elmulasztása, vagy az érvényességi szempontoknak nem megfelelő teljesítése a pályázat elutasítását eredményezi.

10. Az elbírálás szempontrendszere

A pályázatok elbírálása során a következő szempontok kerülnek értékelésre:

* a pályázatban szereplő rendezvény, program aktualitása,
* a pályázatban szereplő rendezvény, program szakmai szempontjai,

A nagyobb mértékű önrészt vállaló pályázók az elbírálás során előnyt élveznek.

**11. Az elbírálás módja**

A pályázatokat a Hajdú-Bihar Megyei Önkormányzat Közgyűlése Jogi Ügyrendi és Társadalmi Kapcsolatok Bizottsága bírálja el, várhatóan **2017. március 31-ig**. A bizottság döntéséről a pályázók a döntéstől számított 15 munkanapon belül értesítést kapnak.

12. A támogatás igénybevétele

A támogatás utófinanszírozásban történik.

A sikeresen pályázó szervezettel a megyei önkormányzat támogatási szerződést köt.

A támogatási összeg az elszámolás támogatást nyújtóhoz történő beérkezését követő 30 napon belül kerül átutalásra a kedvezményezett részére!

13. Nyilvánosság

A nyertes pályázók nevét, a pályázat tárgyát, a megvalósítás helyét és a megítélt támogatás összegét a pályázók külön hozzájárulása nélkül a Hajdú-Bihar Megyei Önkormányzat Közgyűlése Jogi Ügyrendi és Társadalmi Kapcsolatok Bizottsága a megyei önkormányzat honlapján ([www.hbmo.hu](http://www.hbmo.hu/)) közzéteszi.

Továbbá a megyei önkormányzat a közpénzekből nyújtott támogatások átláthatóságáról szóló **2007. évi CLXXXI. törvény** és a végrehajtásáról szóló **67/2008. (III. 29.) Korm. rendelet** alapján a [www.kozpenzpalyazat.gov.hu](http://www.kozpenzpalyazat.gov.hu/) honlapon a megfelelő adatokat közzéteszi.

**14. Egyéb tudnivalók**

A pályázatban kizárólag 2017. április 1. és 2017. november 15. között megvalósuló rendezvény, projekt, program szervezésére, illetőleg az azon történő részvételre igényelhető támogatás.

A megvalósult rendezvény, projekt megvalósítása után 15 munkanapon belül az elszámolást meg kell küldeni a támogató részére, ennek elmulasztása esetén a támogatás összege nem kerül kifizetésre.

A pályázó az általa szervezett rendezvény meghívóján köteles feltüntetni a Hajdú-Bihar Megyei Önkormányzatot, mint támogatót.

**A kiíró fenntartja a jogot, hogy ismételt pályázati felhívás kiírása nélkül hozzon támogatói döntést a már beérkezett, de támogatásban még nem részesült pályázatokról, amennyiben erre többlet forrás áll rendelkezésére.**

**15. További információk**

A pályázattal kapcsolatos további információt 8.00-16.00 óra között (pénteken 8.00-13.00 között) hívható 52/507-508-as telefonszámon, valamint az ekondor@hbmo.hu e-mail címen kaphatnak az érdeklődők.

Hajdú-Bihar Megyei Önkormányzat Közgyűlése

Jogi Ügyrendi és Társadalmi Kapcsolatok Bizottsága

**Debrecen, 2017. február 24.**

|  |  |
| --- | --- |
|  |  |

**A kivonat hiteléül: Kondor Erika**